**PÁLYÁZATI FELHÍVÁS**

**SZAKMAI TANULMÁNYÚTON VALÓ RÉSZVÉTELRE**

**ERASMUS+ PROGRAM 14/KA1VET/282**

**A projekt címe:**

„A munkaerő-piaci igényeknek megfelelő szakképzési kínálat kialakítása, a duális szakképzés fejlesztése”

**A projekt célja:**

1. projektcél: A kidolgozott elméletek és gyakorlatok tanulmányozása a munkaerő-piaci igényeknek megfelelő szakképzés kialakítása, továbbá a duális szakképzés fejlesztése terén. Szeretnénk ismereteket gyűjteni a különböző képesítési rendszerekről, a szakképzési szolgáltatók autonómiájáról, a tanulók külföldi kreditjeinek elfogadásáról, valamint az országon belül a tanulási eredményeknek egyik intézményből a másikba történő átvitelét és elfogadási rendjét. A projekt részeként finnországi és olaszországi kiutazásra kerül sor, alkalmanként 5 munkanapra, Finnországba 2015 februárban, Olaszországba 2015 júniusban.

2. projektcél: A megújuló energia oktatásának tanulmányozása iskolákban és gyakorlati képzőhelyeken. A projekt részeként hollandiai és spanyolországi kiutazásra kerül sor, alkalmanként 5 munkanapra, Hollandiába 2015 májusban, Spanyolországba szeptemberben.

A szakmai tanulmányút munkanyelve: angol

A tanulmányút pályázati felhívását a Kamara szakképzési szakértői, a tanulók gyakorlati képzésével foglalkozó tagszervezetei, a megye témában érintett szakiskolái valamint a kamara adatbázisában szereplő vállalkozások számára küldjük meg, és közzétettük a [www.bmkik.hu](http://www.bmkik.hu) honlapon.

A tanulmányútra szakirányú szakmai végzettséggel rendelkező, angol nyelven középszinten beszélő szakemberek jelentkezést várjuk. Egy projektcélon belül egy személy csak egy mobilitásra jelentkezhet, amennyiben két kiutazásra jelentkezne, kérjük ennek szakmai indokolását.

A jelentkezőknek a csatolt jelentkezési lapot kell eljuttatni e-mailben a BMKIK Szakképzési Osztályára legkésőbb 2014. november 20-ig a [maria.kajlik@bmkik.hu](mailto:maria.kajlik@bmkik.hu) címre .

A kiválasztásnál a pályázatok formai követelményeknek való megfelelésének ellenőrzését követően a jelentkezők szakképzésben betöltött szerepét, illetve tevékenységi körét mérlegeli majd a bíráló bizottság, szem előtt tartva azt, hogy a kiválasztott résztvevők a projekt során szerzett új ismereteiket minél nagyobb hatékonysággal tudják majd későbbi munkák során hasznosítani.

Békéscsaba, 2014. október 29.

**Juhos János s.k.**

BMKIK Alelnök

Szakképzési Bizottság elnöke